
Magyar és más kelet-európai népcsoportok összehasonlító antropometriai vizsgálata a közöségi hálón közétett képek alapján

Munkánk tárgyát etnikai embertani vizsgálatok képzik. Célunk antropometriai vizsgálatok által hasonlóságokat és eltéréseket keresni a kárpátaljai magyar, a magyarországi magyar, az ukrán, orosz, román és székely népcsoportok között, azok arci jellemzőinek méretei alapján.
A munka három fő részből áll. Az első rész a szakirodalomi feldolgozásokat tartalmazza. A második rész az adatbázis feltöltésének módszereit és annak nehézségeit. A harmadik rész pedig a kutatás eredményeit.
Adatbázisunkat az egyik közösségi portálról a Facebookról töltöttük fel, a hat népcsoport arcképeire volt hozzá szükségünk, népcsoportonként 100 személyére és ezen belül is 50 nő és 50 férfi képére.
A letöltött képeken a következő arcjelzőket vizsgáltuk: a szemek közötti távolságot, az orrszélességet, az orrhosszúságot, az arcszélességet és az arcmagasságot. A mérések elvégzéséhez SmartSkech szoftvert használtunk. A kapott adatokat egy sztenderd adathoz kellet viszonyítanunk, ehhez a szemek közötti távolságot választottuk. A mérések eredményei alapján állapítottuk meg a hasonlóságokat és a különbségeket a népcsoportok és nemek között.
A legnagyobb relatív orrszélességgel a székely népcsoport rendelkezik, nemek szerinti lebontásban is. A legkisebbel pedig a kárpátaljai magyarok és az ukránok.
A románok rendelkeznek a legnagyobb relatív orrhosszúsággal, a kárpátaljai magyarok pedig a legkisebbel.
A magyarországi magyarok rendelkeznek a legnagyobb relatív arcszélességgel, míg a románok a legkisebbel.
A románok és székelyek rendelkeznek a legnagyobb relatív arcmagassággal, míg a kárpátaljai magyarok a legkisebbel.
Az etnikai csoportok és a nemek közötti különbségek realitásának a vizsgálata alapján a székely és román népcsoport relatív arcjelzői mutattak legtöbbször szignifikáns különbséget 95%-os valószínűségi szinten a többi népcsoporttal szemben.
A teljes vizsgált csoporton belül a 300 férfi és 300 nő relatív arcjelzői között a t-próba szignifikáns különbséget mutatott 95%-os valószínűségi szinten, vagyis a nemek arcjelzői között jelentős eltérés figyelhető meg minden esetben.
A továbbiakban szeretnénk kiterjeszteni kutatásunkat még több népcsoportra, a népcsoportokon feltárni az europid és mongoloid jellegek meglétét, klaszteranalízis segítségével megpróbáljuk az egyes etnikumok egymáshoz közeli csoportokba való besorolását.



